Den Vest-Sjællandske Avis, 1832-09-29
Den Vest-Siællandske Avis, eller. ge Ugeblad. Slagelse. den landske Historie. uden og inden tigste Nyeheder. Dagens vig Redigeret af Pastor Ridder Bastholm. Trykt og forlagt af Peter Magnus. 18de Aarg. Løverdagen den 29. September 1832. No. 78. Med Kongelig allernaadigst Tilladelse, at forsendes med Brevposten i Danmark og Hertugdømmene. Gnomer. Et sandt, inderligt og varigt Venskab er ligesaa vanskeligt at tilveiebringe i de ældre Aar og derfor ligesaa sieldent, som det er almindeligt og let at stifte i de yngre; thi til Venskab udkræves en giensidig Følelse af Fuldkommenhed, og en fælles Jnteresse; men naar Mennesket kommer ind i den modne Alder, saa har det et skarpt Blik for andres Ufuldkommenheder og hvert Menneske har sin særskilte Jnteresse. Et oprigtigt Venskab kan derfor i de ældre Dage lettest knyttes imellem Mand og Kone, som for det meeste have de samme Jnteresser, naar de af et langvarigt Bekiendtskab have overbeviist sig om at deres giensidige gode Egenskaber ere større end deres Svagheder. Det gaaer forresten med det ungdommelige Venskab som med den ungdommelige Kiærlighed; de ere mere Forbilleder paa et høiere og et himmelsk Gode, som kan forventes opnaaet naar Mennesket forlader det jordiske Liv og træder ind i en fuldkommen Tilstand, end et Gode, som lader sig længe og reent nyde her paa Jorden. - Der gives i det menneskelige Liv et Slags falske Venskab og som har Udseende af det sande Venskab, men er det ikke; det er det saakaldte Oppositions-Venskab hvor Mennesker forene sig med hinanden for at giøre andre Mennesker Modstand; en saadan Forbindelse har Udseendet af et Venskab, fordi en fælles Jnteresse forener dem og de synes at bære Tillid til hinanden; men en saadan Forbindelse er hvert Øieblik udsat for at sønderrives af Egenkiærligheden. - Det man forresten i Almindelighed kalder Venskab, er det saakaldte Omgangs Venskab, og som bestaaer i at Folk komme sammen og passiare, spise og drikke og spille Kort sammen o. s. v. Dette Slags Venskab betyder ikke stort og er ikke vanskeligt at vedligeholde, naar saadanne Folk forresten ikke have meget at giøre med hinanden; men til det sande Venskab udkræves megen reen Agtelse og Følelse for det Gode og meget Herredømme over sine Passioner. Æresygen er en Plet paa Menneskesiælen og en Hovedkilde til det menneskelige Hiertes Fordærvelse, da den er en Hovedkilde til Misundelse og til Had. Førend du har overvundet den i dit Hierte saa tillæg dig ingen sand Viisdom, ingen ægte Dyd; thi for agter Du ikke Sandhed og det Gode for sin egen Skyld, før har du ikke opnaaet den moralske Bestemmelse hvortil du er kaldet; eller har giennemgaaet saaledes som Du bør, den Forberebelse til at træde ind i fuldkomnere Væsners Samfund, hvortil det jordiske Liv er dig anviist. At tragte efter dine Medmenneskees Agtelse er dig tilladt; thi det er et stort og uskadeligt Gode at besidde den; den er vigtig for dig at besidde ved alt det Gode du bestræber dig for at udrette; den giør dig Livet med dine Medmennesker behageligt; den giver dig den beroeliggende Overbeviisning at du opfører dig som et forstandigt Menneske, desuden er Agtelsen et Gode, som du kan deele med ethvert andet Menneske og hvored du ikke gaaer nogen i Veien. - Men forlang ikke heller videre udvortes Ære end Agtelse.